Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
12 ต.ค. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 14.51 จุด (0.86%) ปิดภาคเช้าที่ 1,697.40 จุด ด้วยมูลค่าการซื้อขาย 20,328.75 ล้านบาท
Most Positive Impact: PTT (+2.12 จุด), AOT (+1.41 จุด), PTTEP (+0.78 จุด)
Most Negative Impact: CPN (-0.22 จุด), HMPRO (-0.13 จุด), MAKRO (-0.12 จุด)
แนวโน้มตลาดบ่าย
ตลาดหุ้นไทยภาคเช้าฟื้นตัวตามตลาดทั่วทุกภูมิภาคหลังคลายความกังวลจากตัวเลขดัชนีราคาผู้บริโภค (บ่งชี้เงินเฟ้อ) ของสหรัฐ เดือน ก.ย. ออกมาต่ำกว่าคาด อีกทั้งสต๊อคน้ำมันดิบสหรัฐออกมาสูงกว่าที่คาดทำให้ราคาน้ำมันดิบ WTI ปรับตัวลงช่วยลดความกังวลเงินเฟ้อในกลุ่ม EM
สำหรับ SET Index กลุ่มที่ฟื้นตัวกลับมาได้แก่ กลุ่มพลังงาน (+4.44 จุด) ธนาคาร (+2.13 จุด) ขนส่ง (+1.79 จุด) พาณิชย์ (+1.07 จุด) และกลุ่มการเงิน (+0.98 จุด) สำหรับวันนี้เราไม่เห็นกลุ่มที่ปรับตัวลดลง
ภาคบ่ายยังคงมองระดับ 1,700 จุด เป็นจังหวะปรับลดการลงทุนโดยเฉพาะกลุ่มที่มี upside จากมูลค่าพื้นฐานที่ต่ำ ส่วนโอกาสในการเลือกซื้อแนะนำหุ้นที่มีพื้นฐานดี upside สูง และมี Dividend yield เช่น ADVANC ที่มีสถานะทางการเงินที่แข็งแกร่ง และจำนวนลูกค้าเครือข่ายมือถือที่เพิ่มขึ้นซึ่งสะท้อนอัตราการสูญเสียลูกค้าที่ลดลงและความสามารถด้านการแข่งขันที่ดีขึ้น เป็นผลทำให้รายได้เฉลี่ยต่อเลขหมาย (ARPU) ปรับเพิ่มขึ้น 3% YoY ในไตรมาส 2/2561 นอกจากนี้เราเล็งเห็นโอกาสการเติบโตในอนาคตจากการเข้าครอบครองใบอนุญาตใหม่ในคลื่น 1800 MHz โดยปัจจุบัน ADVANC มี upside 19% และ Expected Dividend yield 3.88%
ในวันนี้ติดตามจีนจะมีการรายงานดุลการค้าประจำเดือน ก.ย. ส่วนสัปดาห์หน้าติดตามตัวเลขเงินเฟ้อจีน (CPI) เดือน ก.ย. โดยตลาดคาดการณ์ไว้ที่ 2.5% YoY พร้อมกับดุลการค้ายูโรโซนเดือน ส.ค.
หุ้นแนะนำ TISCO GFPT ROBINS